b'\n_START_ARTICLE_\nJo\xc5\xa1t\n_START_SECTION_\nIzvor imena\n_START_PARAGRAPH_\nJo\xc5\xa1t izhaja verjetno iz nem\xc5\xa1kega imena Jobst oziroma Jost, le to pa je skraj\xc5\xa1ano iz latinskega imena Jodocus, katerega razlagajo iz gr\xc5\xa1ke besede \xce\xb9o\xce\xb4o\xce\xbao\xcf\x82 (iodokos) v pomenu\xc2\xa0\xc2\xbbpu\xc5\xa1\xc4\x8dice hrane\xc4\x8d, poln pu\xc5\xa1\xc4\x8dic\xc2\xab. Nekateri raziskovalci pa ime izpeljujejo iz keltskega Jodocus v pomenu\xc2\xa0\xc2\xbbbojevnik\xc2\xab\xc2\xa0. Najverjetneje pa ime Jo\xc5\xa1t izhaja iz latinskega imena Just (lat. Justus) z nekdanjim pomenom\xc2\xa0\xc2\xbbpravi\xc4\x8dni\xc2\xab.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Jo\xc5\xa1t: 420.\n_START_SECTION_\nOsebni praznik\n_START_PARAGRAPH_\nV koledarju je ime Jo\xc5\xa1t zapisano: 17. maja (Jo\xc5\xa1t, opat) in 13. decembra (Jo\xc5\xa1t, pu\xc5\xa1\xc4\x8davnik in svetnik, \xe2\x80\xa0 13. dec. 670).\n_START_SECTION_\nPriimki nastali iz imena\n_START_PARAGRAPH_\nIz imena Jo\xc5\xa1t je nastal priimek Jo\xc5\xa1t, redkej\xc5\xa1i pa so priimki Jost, Jostl in Jo\xc5\xa1tl.\n_START_SECTION_\nZanimivost\n_START_PARAGRAPH_\nSv. Jo\xc5\xa1t je od 9. stol. zelo \xc4\x8da\xc5\xa1\xc4\x8den v nem\xc5\xa1kih de\xc5\xbeelah. Velja za za\xc5\xa1\xc4\x8ditnika romarjev, mornarjev in \xc5\xbeetve ter za\xc5\xa1\xc4\x8ditnika proti kugi, mrzlici in neurjem.'